पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की वजह से हाहाकार मचा हुआ है। ऐसे समय में विवाह करना लोगों की जिंदगी को संकट में डालने जैसा होने लगा है। जबकि शादी जैसे शुभ कार्य पर मंगल होना चाहिए, अमंगल नहीं। ऐसी सोच के साथ क्षेत्र के रायपुरा गांव निवासी टेक्नीशियन सीताराम मीणा( रेलवे) ने अपनी शादी टाल दी। जानकारी के अनुसार सीताराम की शादी 7 मई को होनी थी। परिस्थितियों को देखते हुए शादी नहीं करने का फैसला परिवारजनों को बताया और लड़की वालों से बात की , तो उन्होंने भी इस पर समर्थन दिया। सीताराम ने बताया कि मां-बाप को अपनी संतान का विवाह करने के लिए एक -एक रूपया जोड़ कर रखते हैं। लेकिन वर्तमान समय में महामारी के चलते शादियों में धन का सदुपयोग नहीं हो पा रहा है।
क्योंकि अनुमति संख्या से ज्यादा मेहमान होते ही जुर्माना देना पड़ रहा है। शादी तो तीन चार माह बाद भी हो सकती है। इसलिए शादी को टाल दिया। उन्होंने लोगों से अपने सगे संबंधियों, मित्रों के लिए शादी टालने की अपील की। ओर लोगों से भीड़ भाड़ में न जाने मास्क पहनने, बार बार साबुन से हाथ धोने, सैनिटाइजर कर संक्रमण रोकने की बात कही। साथ लोगों से अपील की कि ज्यादा से ज्यादा लोगों को इस महामारी के बारे में जागरूक करे, साथ ही इस शादी को टालने में मुकेश वजीरपुरा ने भी पूरा सहयोग किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn